Na temelju članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21.) i članka 23. Odluke o javnim priznanjima Općine Sveti Ivan Žabno („Službeni glasnik Koprivničko-križevačke županije“ broj 16/09.), Općinsko vijeće Općine Sveti Ivan Žabno na 14. sjednici održanoj 24. svibnja 2023. donijelo je

**ODLUKU**

**o dodjeli javnih priznanja Općine Sveti Ivan Žabno**

**za 2023. godinu**

Članak 1.

Općinsko vijeće Općine Sveti Ivan Žabno dodjeljuje javna priznanja za iznimna dostignuća i doprinos od osobite važnosti razvoju i ugledu Općine Sveti Ivan Žabno.

Članak 2.

Nagrada Općine Sveti Ivan Žabno za životno djelo dodjeljuje se:

* ŽELJKU BAKAR, dr. med. – za dugogodišnju uspješni rad u području zdravstva i za trajan doprinos i izuzetne rezultate trajne vrijednosti na unapređenju zdravstva,
* MIRJANI BENKO posthumno – za uspjehe u radu i postignute rezultate na području njegovanja folklora, očuvanja kulturne baštine i tradicije i promicanju i popularizaciji kulturno-umjetničkog rada.

Članak 3.

Nagrada Općine Sveti Ivan Žabno dodjeljuje se:

* JERKU BARIŠIĆ, prof. – za dugogodišnji uspješni odgojno-obrazovni rad i zapažene rezultate u promicanju programa školskog i izvanškolskog odgoja i obrazovanja,
* ANTUNU HOSNI – za doprinos promociji Općine Sveti Ivan Žabno i za humanitarni i društveni angažman u lokalnoj zajednici.

Članak 4.

Zahvalnica Općine Sveti Ivan Žabno dodjeljuje se:

* DOBROVOLJNOM VATROGANOM DRUŠTVU SVETI IVAN ŽABNO – za uspjehe u radu i postignute zasluge na području promicanja dobrovoljnog vatrogasnog djelovanja i humanitarnog rada.

Članak 5.

Javna priznanja Općine Sveti Ivan Žabno uručit će se na svečanoj sjednici Općinskog vijeća Općine Sveti Ivan Žabno u povodu obilježavanja Dana Općine Sveti Ivan Žabno.

Članak 6.

Ova Odluka objavit će se u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 061-01/23-01/02

URBROJ: 2137-19-02/1-23-1

Sveti Ivan Žabno, 24. svibnja 2023. PREDSJEDNIK:

Krešimir Habijanec